rejauldu/bengali-wikipedia huggingface dataset:
ব্রায়ান ফ্রেডরিক হ্যাস্টিংস (; জন্ম: ২৩ মার্চ, ১৯৪০) ওয়েলিংটনের আইল্যান্ড বে এলাকায় জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম শক্তিধর সদস্য ছিলেন। ঘরোয়া প্রথম-শ্রেণীর ক্রিকেটে ওয়েলিংটন, সেন্ট্রাল ডিস্ট্রিক্টস ও ক্যান্টারবারির প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ-ব্রেক বোলিংয়ে পারদর্শীতা দেখিয়েছেন ব্রায়ান হ্যাস্টিংস।  শক্তিধর ক্রীড়াশৈলীর অধিকারী ব্রায়ান হ্যাস্টিংস বলকে সঠিকভাবে সময়ের সাথে তাল মিলিয়ে মোকাবেলা করতেন। খুবই দ্রুততার সাথে কাট কিংবা হুক, লেগের দিকের ফাস্ট মিডিয়াম বলগুলোকে অবলীলাক্রমে ক্লিপ করতে পারতেন। গালি অঞ্চলে ফিল্ডিংয়ে দক্ষতার পরিচয় দিয়েছেন। ১৭ বছর বয়সে ওয়েলিংটনের পক্ষে খেলতে শুরু করেন।   খেলোয়াড়ী জীবন  মাঝারিসারির ব্যাটসম্যান হিসেবে খেলতেন তিনি। ১৯৬৯ থেকে ১৯৭৬ সময়কালে নিউজিল্যান্ড দলের পক্ষে ৩১ টেস্ট ও ১১টি একদিনের আন্তর্জাতিকে অংশ নিয়েছেন ব্রায়ান হ্যাস্টিংস। ১৯৭০-এর দশকের শুরুতে নিউজিল্যান্ডের নিয়মিত সদস্যরূপে ৪নং অবস্থানে ব্যাটিংয়ে নামতেন। তবে তার সক্ষমতার বিষয়টি দল নির্বাচকমণ্ডলীর দৃষ্টি আকর্ষণের জন্য বেশ সময় নেয়। ঘরোয়া ক্রিকেটে অংশ নেয়ার প্রায় ১১ বছর পর নিউজিল্যান্ড দলে অন্তর্ভুক্ত হন তিনি।  ২৭ ফেব্রুয়ারি, ১৯৬৯ তারিখে পাকিস্তানের বিপক্ষে টেস্ট অভিষেক ঘটে ব্রায়ান হ্যাস্টিংসের। সমগ্র খেলোয়াড়ী জীবনে চারটি সেঞ্চুরি হাঁকিয়েছেন তিনি। ১৯৬৯ সালে ওয়েস্ট ইন্ডিজ দল নিউজিল্যান্ড সফরে আসে। ক্রাইস্টচার্চের ল্যাঙ্কাস্টার পার্কে অনুষ্ঠিত নিজস্ব তৃতীয় টেস্টে ব্যক্তিগত সর্বোচ্চ অপরাজিত ১১৭ রানের ইনিংস উপহার দেন। খেলাটি ড্রয়ে পরিণত হয়।  স্থিরতার মূর্তিময় পরিচায়ক হিসেবে নিজেকে প্রমাণ দিয়েছেন ব্রায়ান হ্যাস্টিংস। ১৯৭২-৭৩ মৌসুমে সফরকারী পাকিস্তানের বিপক্ষে ১১০ রান তুলে নিজস্ব তৃতীয় টেস্ট সেঞ্চুরি করেন। অকল্যান্ডের ইডেন পার্কে অনুষ্ঠিত ঐ টেস্টে শেষ উইকেট জুটিতে রিচার্ড কলিঞ্জের সাথে ১৫১ রানের জুটি গড়েন।Christopher Martin-Jenkins, Adapted by Wisden from World Cricketers: A Biographical Dictionary (Oxford, 1996). তবে টেস্টটি ড্রয়ের দিকে গড়ায়।   ক্রিকেট বিশ্বকাপ  ১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য মনোনীত হন।উৎস: Cricinfo 1975 World Cup stats for New Zealand ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল।  খেলোয়াড়ী জীবন থেকে অবসর নেয়ার পর আন্তর্জাতিক ম্যাচ রেফারির দায়িত্বে ছিলেন।   তথ্যসূত্র    আরও দেখুন   ল্যান্স কেয়ার্নস  ব্যারি হ্যাডলি  জন মরিসন  টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা   বহিঃসংযোগ       বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৭৫ ক্রিকেট বিশ্বকাপের ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:ক্যান্টারবারির ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:ওয়েলিংটন সিটি থেকে আগত ক্রিকেটার বিষয়শ্রেণী:নিউজিল্যান্ডের ক্রিকেট প্রশাসক বিষয়শ্রেণী:সাউথ আইল্যান্ডের ক্রিকেটার বিষয়শ্রেণী:২০২৪-এ মৃত্যু
অ্যান্টনি লিওপোল্ড রেমন্ড পিরিস (৯ আগস্ট ১৯৩২ – ২৯ সেপ্টেম্বর ২০১৭) একজন রোমান ক্যাথলিক বিশপ ছিলেন।  ১৯৫৮ সালে যাজক পদে নিযুক্ত, পেইরিস ১৯৮৭ থেকে ২০০৯ সাল শ্রীলঙ্কার কুরুনেগালার রোমান ক্যাথলিক ডায়োসিসের বিশপ হিসেবে দায়িত্ব পালন করেন। Diocese of Kurunegala   আরো দেখুন    শ্রীলঙ্কার ক্যাথলিক চার্চ   মন্তব্য   বিষয়শ্রেণী:২০১৭-এ মৃত্যু বিষয়শ্রেণী:১৯৩২-এ জন্ম বিষয়শ্রেণী:২০শ শতাব্দীর শ্রীলঙ্কার রোমান ক্যাথলিক বিশপ বিষয়শ্রেণী:২১শ শতাব্দীর শ্রীলঙ্কার রোমান ক্যাথলিক বিশপ
রবিন হুড ২০১০ সালে মুক্তি পাওয়া ব্রিটিশ-মার্কিন চলচ্চিত্র। এটি কিংবদন্তি রবিন হুডের গল্প অবলম্বনে তৈরি, এটি পরিচালনা করেন রিডলি স্কট এবং শ্রেষ্ঠাংশে অভিনয় করেন রাসেল ক্রাউয়ি, কেইট ব্লানকেট, উইলিয়াম হার্ট, মার্ক স্ট্রং, মার্ক এডি প্রমুখ। এটি ১২ ই মে ২০১০ এ যুক্তরাজ্য ও আয়ারল্যান্ডসহ মোট ১২ টি দেশে মুক্তি পায়।IMDb: Release dates for Robin Hood. Retrieved 3 February 2013 চলচ্চিত্রের বক্স অফিস ৩২০ মিলিয়ন ডলারেরও অধিক আয় করে।  কুশীলব    রাসেল ক্রাউয়ি - রবিন হুড চরিত্রে  কেইট ব্লানকেট - মেইড মারিয়ান চরিত্র   উইলিয়াম হার্ট - উইলিয়াম মার্শাল   মার্ক স্ট্রং - স্যার গডফ্রে  মার্ক এডি -  ফ্রিয়ার টাক  অস্কার আইজ্যাক - প্রিন্স জন  ডেনি হাস্টন - কিং রিচার্ড   ইলেন এটকিন - ইলিয়েনর অব অ্যাকোয়টেইন  ম্যাক্স ভন সিডো - স্যার ওয়াল্টার লকসলি   কেভিন ডিউরেন্ড - লিটন জন   স্কট গ্রিমস - উয়িল স্কারলেট  ম্যাথিউ ম্যাকফাডিন - শেরিফ অব নটিংহাম   অ্যালান ডয়লি - অ্যালান অ্যা ডই'ল  প্রমুখ।  বক্স অফিস  চলচ্চিত্রটি মুক্তির প্রথম সপ্তাহে যুক্তরাজ্যে ৫,৭৫০,৩৩২ ইউরো আয় করে, যা আয়রন ম্যান ২ কেও ছাড়িয়ে যায় এবং যুক্তরাষ্ট্রে আয় করে ৩৬,০৬৩,৩৮৫ মার্কিন ডলার। এটি যুক্তরাজ্যে মোট ১৫,৩৮১,৪১৬ ইউরো, যুক্তরাষ্ট্রে ১০৪,৫১৬,০০০ মার্কিন ডলার এবং বিশ্বব্যাপী মোট ৩২১,৬৬৯,৭৪১ মার্কিন ডলার আয় করে।  পুরস্কার   বছর  অ্যাওয়ার্ড  ক্যাটাগরি  ফলাফল ২০১১ পিপল'স চয়েজ অ্যাওয়ার্ড  ফেভারিট অ্যাকশন চলচ্চিত্র  মনোনীত স্ক্রিন অ্যাক্টরস গিল্ড অ্যাওয়ার্ড  স্টান্ট এনসেম্বল মনোনীতটিন চয়েজ অ্যাওয়ার্ড চয়েজ মুভি অ্যাকশনমনোনীত৯তম ভিজুয়াল ইফেক্টস সোসাইটি অ্যাওয়ার্ডস ফিচার মোশন পিকচারমনোনীত  সাউন্ড ট্র্যাক  তথ্যসূত্র  বহিঃসংযোগ             বিষয়শ্রেণী:২০১০-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ফরাসি ভাষার চলচ্চিত্র বিষয়শ্রেণী:মার্কিন রোমাঞ্চকর নাট্য চলচ্চিত্র বিষয়শ্রেণী:ব্রিটিশ মহাকাব্যিক চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:ইংল্যান্ডের পটভূমিতে চলচ্চিত্র বিষয়শ্রেণী:ফ্রান্সের পটভূমিতে চলচ্চিত্র বিষয়শ্রেণী:মার্কিন মহাকাব্যিক চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:রিডলি স্কট পরিচালিত চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
100x100px|আবুল হাশিম ...ভারত বিভাগের সময় বাঙালি রাজনীতিবিদ আবুল হাশিম পূর্ব বঙ্গ ও পশ্চিমবঙ্গ নিয়ে স্বাধীন সার্বভৌম বাংলা রাষ্ট্রগঠনের প্রস্তাব দেন? ...ইয়ং বেঙ্গল নেতা রামগোপাল ঘোষকে হিন্দু ধর্মের বিরোধীতা করায় একঘরে করার ভয় দেখানো হয়?   ...১৯৫৩ সালে কারাগারে বসে মুনীর চৌধুরী তার অন্যতম শ্রেষ্ঠ নাটক কবর রচনা করেন এবং এই নাটকের প্রথম মঞ্চায়নে জেলখানার কয়েদীরাই অভিনয় করেন? ...১৯২৫ সালে ঢাকা বিশ্ববিদ্যালয় থেকে গণিত বিভাগে প্রথম শ্রেণীতে প্রথম স্থান অধিকারী ফজিলতুন্নেসা বিশ্ববিদ্যালয়টির প্রথম মুসলিম ছাত্রী? ...এশিয়ার প্রথম নোবেল পুরষ্কার বিজয়ী রবীন্দ্রনাথ ঠাকুরের প্রতিভা বিকাশে তার বড় ভাই জ্যোতিরিন্দ্রনাথ ঠাকুরের ব্যাপক ভুমিকা ছিল?
মোল্লা মুহাম্মদ মাহদি ইবনে আবি যর আল-নারাকি (   ) (১৭১৫-১৭৯৫) একজন মহান ইসলামি শিয়া পণ্ডিত, রহস্যবাদী, ধর্মতত্ত্ববিদ এবং নৈতিক দার্শনিক ছিলেন। আল-নারাকি দ্বাদশ/১৮ শতকের শেষের দিকে এবং ত্রয়োদশ/১৮ শতকের প্রথম দিকের সবচেয়ে শ্রেষ্ঠ চিন্তাবিদদের একজন ছিলেন। তার ছেলে মোল্লা আহমদ নারাকি তার বাবার মতো শিয়া পণ্ডিতদের মধ্যে একজন ছিলেন।  তিনি কাজার রাজবংশে বিশিষ্ট দর্শন বিষয়ক পণ্ডিত ছিলেন এবং ইরানের কাশানে দার্শনিক কর্মে নিয়োজিত ছিলেন।    জীবনী  মোল্লা মুহাম্মদ মাহদি নারাকি ১৭১৫ সালে ইরানের মার্কাজির ডেলিজানের কেন্দ্রীয় জেলার নারাকে জন্মগ্রহণ করেন। তিনি মানুষের মধ্যে মুহাকিকি নারাকি (নারাকিয়ান পণ্ডিত) এবং খাতাম আল-হুকামা (জ্ঞানীদের স্বাক্ষরকারী) নামে পরিচিত ছিলেন।    শিক্ষা  প্রাথমিক শিক্ষালাভের পর তিনি ইরাকের নাজাফ বিশ্ববিদ্যালয়ে ভর্তি হন। বেশ কয়েক বছর পর তিনি ইরানে ফিরে আসেন এবং ইস্পাহানের বিশ্ববিদ্যালয়ে ভর্তি হন এবং ত্রিশ বছর ধরে সেই সেমিনারিতে শিক্ষালাভ করেন। তিনি আইনশাস্ত্র, ধর্মতত্ত্ব, দর্শন, জ্যোতির্বিজ্ঞান এবং গণিতের পণ্ডিত ছিলেন।  এছাড়াও, তিনি ইহুদি এবং খ্রিস্টান পণ্ডিতদের সাথে যোগাযোগের জন্য হিব্রু এবং লাতিন ভাষায় সাবলীল ছিলেন।  জামে আস-সা'দাত হলো নৈতিকতার ক্ষেত্রে তার সর্ববৃহৎ কাজ। তার অন্যতম শিক্ষক ছিলেন মোল্লা ইসমাইল ইবনে মুহাম্মদ হুসাইন খোয়াজুই।    মৃত্যু  তিনি মারা যান ১৯৯৫ সালে (২৩ মহররম ১২০৯ হিজরী) এবং নাজাফের আলী ইবনে আবী তালিব মাজারের নিকটে তাকে দাফন করা হয়।    তথ্যসূত্র     বিষয়শ্রেণী:১৭৯৫-এ মৃত্যু বিষয়শ্রেণী:১৭১৫-এ জন্ম বিষয়শ্রেণী:মুসলিম দার্শনিক
গুরু নানক স্টেডিয়াম হল ভারতের লুধিয়ানার একটি ফুটবল এবং অ্যাথলেটিক্স স্টেডিয়াম।  এটি ইন্ডিয়ান সুপার লিগের দল পাঞ্জাব এফসির হোম মাঠ হিসেবে ব্যবহৃত হয়, সাথে তাউ দেবী লাল স্টেডিয়াম। ৩০,০০০ দর্শকের বসার ধারণক্ষমতা সহ, ৮টি লেনের সিন্থেটিক ট্র্যাকের ব্যবস্থা রয়েছে। অ্যাথলেটিক্স ইভেন্ট পরিচালনার জন্য ট্র্যাকটি আন্তর্জাতিক মানের সাথে স্টেডিয়ামটি সঙ্গতিপূর্ণ।  পাশের ইনডোর স্টেডিয়ামটি জাতীয় বাস্কেটবল চ্যাম্পিয়নশিপের জন্য ব্যবহার করা হয়েছিল। 70th National Basketball Championship: Punjab men and Railways women repeat as champions  Gopalakrishnan R (Sportskeeda), 1 April 2020. Accessed 13 August 2021.   অন্যান্য ঘটনা   এটি ২০০১ সালে ৩১তম জাতীয় গেমস আয়োজনের সৌভাগ্য অর্জন করেছিল।  কাবাডি স্টেডিয়ামটিতে কিছু ঘরোয়া কাবাডি ম্যাচ অনুষ্ঠিত হয়েছে। এটি কাবাডি বিশ্বকাপ ম্যাচগুলিও আয়োজন করেছিল।   তারিখ সময় দল ১  ফলাফল দল ২  পর্ব  বিষয়শ্রেণী  ১২ এপ্রিল ২০১০  ১৭:৩০    ৬৬–২২    তৃতীয় স্থান নির্ধারণী ম্যাচ  পুরুষ ১২ এপ্রিল ২০১০  ১৯:৩০    ৫৮–২৪    ফাইনাল  পুরুষ ২০ নভেম্বর ২০১১  ১৭:১৫    ৬০–২২    তৃতীয় স্থান নির্ধারণী ম্যাচ  পুরুষ ২০ নভেম্বর ২০১১  ১৯:১৫    ৪৪–১৭    ফাইনাল  মহিলা ২০ নভেম্বর ২০১১  ২২:১৫    ৫৯–২৫    ফাইনাল  পুরুষ ১৫ ডিসেম্বর ২০১২  ২০:০০    ৭২–১২    ফাইনাল  মহিলা ১৫ ডিসেম্বর ২০১২  ২১:০০    ৫৯–২৫    ফাইনাল  পুরুষ ১৪ ডিসেম্বর ২০১৩  ২২:০০    ৪৮–৩৯    ফাইনাল  পুরুষ  তথ্যসূত্র  বিষয়শ্রেণী:ভারতের বাস্কেটবল মাঠ বিষয়শ্রেণী:ভারতের পাঞ্জাবে ফুটবল মাঠ বিষয়শ্রেণী:ভারতের পাঞ্জাবে ক্রীড়া মাঠ বিষয়শ্রেণী:লুধিয়ানায় ভবন ও স্থাপনা বিষয়শ্রেণী:পাঞ্জাব এফসি বিষয়শ্রেণী:প্রতিষ্ঠার বছর অনুপস্থিত
পাসপোর্ট এক ধরনের ভ্রমণ নথি, যা সাধারণত একটি দেশের সরকারকর্তৃক জারি করা হয়। এটি আন্তর্জাতিক ভ্রমণের সময় বাহকের জাতীয়তা ও পরিচয় প্রত্যয়িত করে।  একটি পাসপোর্টে সাধারণত বাহকের নাম, জন্মের তারিখ ও স্থান, ছবি, স্বাক্ষর, এবং অন্যান্য চিহ্নিতকরণের তথ্য থাকে। ডিসেম্বর ২০০৮ অনুযায়ী, ৬০ টি দেশ বায়োমেট্রিক পাসপোর্ট প্রচলন করেছে, এবং এপ্রিল ২০১৭ অনুযায়ী এই সংখ্যা ৯৬। পুর্বে জারি করা একটি পাসপোর্ট সাধারণত একটি নির্দিষ্ট মেয়াদ পর্যন্ত বৈধ থাকে।   ইতিহাস  থাম্ব|প্রথম জাপানি পাসপোর্ট, ১৮৬৬ সালে জারি করা হয়েছিলো।  আনুমানিক ৪৫০ খ্রিষ্টাব্দে হিব্রু বাইবেলের নেহেমিয়া ২ঃ৭-৯ তে পাসপোর্টের অনুরূপ কাগজের নথির উল্লেখ পাওয়া যায়, যা গোড়ার দিকের জানা সূত্রগুলোর মধ্যে অন্যতম।  মধ্যযুগীয় ইসলামিক খেলাফতের সময়, শুল্ক প্রদানের রসিদ ছিল এক ধরনের পাসপোর্ট। যারা যাকাত (মুসলিমদের জন্য) ও জিজিয়া কর (জিম্মিদের জন্য) প্রদান করতো, শুধু সেই সমস্ত মানুষ খেলাফতের বিভিন্ন অঞ্চলে ভ্রমণ করতে পারতো। এইভাবে শুল্ক প্রদানের রসিদ ভ্রমণকারীদের জন্য পাসপোর্টের অনুরূপ ছিল।   ই পাসপোর্ট  বর্তমানে ই পাসপোর্ট চালু হয়েছে। ই পাসপোর্ট এর ডাটাবেজে থাকবে পাসপোর্টধারীর তিন ধরনের ছবি, ১০ আঙ্গুলের ছাপ ও চোখের আইরিশ। ফলে যেকোনো দেশের কর্তৃপক্ষ সহজেই ভ্রমণকারীর সম্পর্কে সব তথ্য জানতে পারবেন।   তথ্যসূত্র    আরও দেখুন   বাংলাদেশী পাসপোর্ট  বিষয়শ্রেণী:পাসপোর্ট
ভবানী জামাক্কালাম বলতে ভারতের তামিল নাড়ু অংশের এরোডে জেলার ভবানীতে উৎপাদিত কম্বল  এবং শতরঞ্চিজাতীয় পণ্য দ্রব্যকে বুঝায় । এবং এটি ২০০৫-২০০৬ সালে ভারতের ভৌগোলিক নিদর্শনের চিহ্ন হিসাবে স্বীকৃতি পেয়েছে ।  ইতিহাস  উনিশ শতকে ব্রিটিশ সরকারের সাথে প্রতিযোগিতায় টিকে থাকার জন্য ভারতীয় কারিগররা নতুন ধরনের পোশাক উদ্ভাবন করে । ভবানীর দর্জি সম্প্রদায়গণ রঙিন মোটা সূতার মাধ্যমে এই কম্বল তৈরি করে থাকেন । উৎপাদিত জামাক্কালামের জনপ্রিয়তা অন্যান্য ঐতিহ্যগত  শাড়ি ও পোশাকের বদলে এই জামাক্কালাম উৎপাদনের নেতৃত্ব দেয় ।   ধরন  ভবানীতে দুই ধরনের জামাক্কালাম উৎপাদিত হয় ।  মোটা রঙিন তূলার সূতার তৈরি , যা শুধুমাত্র এই তূলার মাধ্যমে তৈরি করা হয় ।   নকল (প্রাকৃতিক নয়)  রেশমের তৈরি নরম কম্বল যা সুন্দর প্রান্ত যুক্ত ।  ভবানী জামাক্কালামে আরও উৎপাদিত হয় বাকপাক(থলে)  , চাদর  ।  বিবরণ  ঐতিহ্যগতভাবে , জামাক্কালাম উৎপাদিত হয় সেখানকার আত্মনির্ভরশীল কারিগরদের নিজ বাড়িতে । তারপর এই কম্বল প্রধান দর্জির নিকট পাঠানো হয় । প্রধান দর্জি কম্বল পরীক্ষা করে অন্যান্য কারিগরদের সাথে যোগাযোগ করে । এই হস্তনির্মিত তাঁত বিক্রয়ের জন্য ব্যবসায়ীদের নিকট পাঠানো হয় । সেখান থেকে ব্যবসায়ীগণ উৎপাদিত পণ্য নিকটবর্তী এলাকাগুলোতে পাঠিয়ে দেয় । ১৫০০ শ্রমিক এই জামাক্কালামের উৎপাদনের সাথে সরাসরি জড়িত যার দুই-তৃতীয়াংশ মহিলা ।   তাঁত  জামাক্কালাম উৎপাদনের জন্য প্রথমে সূতা কাঠের তাঁতে আড়াআড়ি ভাবে রাখা হয় তারপর এতে সূতার গাঁথুনি শুরু করা হয় । এর জন্য হাত এবং পা উভয় ব্যবহার করতে হয় । হাত দিয়ে উপরে ঝুলানো রশি নিচের দিকে টানতে হয় এবং পা দিয়ে নিচের কাঠের যন্ত্র ধাক্কা দিতে হয় । এর ফলে আড়াআড়ি ভাবে রাখা সূতার সাথে নতুন একটি সূতা যুক্ত হয়ে যায় । এভাবে পণ্যটি ধীরে ধীরে উৎপাদিত হতে থাকে ।   রপ্তানি  উৎপাদিত জামাক্কালাম বিশ্বের বিভিন্ন দেশে রপ্তানি  করা হয় যেমন সুইডেন , জার্মানি , ইটালি , ইউনাইটেড কিংডম , ইউনাইটেড স্টেট ও সিংগাপুর । ১৯৯৩ সালে সবথেকে বেশি কাপড় রপ্তানি হয় । .   প্রতিযোগিতা  ২০০০ সাল থেকে হাতে তৈরি জামাক্কালাম মেশিনে তৈরি সূতার সাথে প্রতিযোগিতায় যুক্ত হয়েছে । অন্যান্য দেশের সস্তা পণ্য এই শিল্পকে হুমকির মুখে ঠেলে দিয়েছে ।   ভৌগোলিক অস্তিত্বে  ২০০৫ সালে তামিল নাড়ু'র সরকার এই শিল্পকে ভৌগোলিক অস্তিত্বে হিসাবে উপস্থাপন করে ।  ফলশ্রুতিতে ২০০৫-০৬ সালে ভারত সরকার ভৌগোলিক জামাক্কালামকে অস্তিত্বে ইঙ্গিত হিসাবে আনুষ্ঠানিক ভাবে স্বীকৃতি প্রদান করে ।    তথ্যসূত্র   বিষয়শ্রেণী:ভারতের ভৌগোলিক নির্দেশক বিষয়শ্রেণী:হস্তশিল্প বিষয়শ্রেণী:ভারতীয় হস্তশিল্প বিষয়শ্রেণী:ইরোড জেলা বিষয়শ্রেণী:তামিলনাড়ুর টেক্সটাইল শিল্প বিষয়শ্রেণী:তামিলনাড়ুর ভৌগোলিক নির্দেশক
রাজা রাজেন্দ্রলাল মিত্র (১৬ ফেব্রুয়ারি ১৮২২ – ২৬ জুলাই ১৮৯১) ছিলেন ভারতীয় বংশোদ্ভূত প্রথম আধুনিক ভারততত্ত্ববিদ, পুরাতত্ত্ববিদ,সমালোচক, প্রাবন্ধিক এবং বাংলায় জন্মগ্রহণকারী বিজ্ঞানসম্মত ইতিহাস চর্চার অন্যতম পথিকৃৎ। তিনি পুরাতত্ত্ব এবং প্রত্নতত্ত্ববিদ রূপেও সুখ্যাতি অর্জন করেছিলেন।   প্রাথমিক জীবন  রাজা রাজেন্দ্রলাল মিত্র ১৮২২ সালের ১৬ ফেব্রুয়ারি পূর্ব কলকাতার সুরা (বর্তমানে বেলিয়াঘাটা) নামক স্থানে জন্মগ্রহণ করেন। তার পিতার নাম জন্মজয় মিত্র। তার পিতার ছয় পুত্রের মধ্যে তিনি ছিলেন তৃতীয়, এছাড়াও তার একজন বোন ছিল। রাজেন্দ্রলাল ছোটবেলায় প্রাথমিকভাবে তার বিধবা ও নিঃসন্তান মাসীর কাছে বেড়ে ওঠেন।   শিক্ষা  রাজেন্দ্রলাল মিত্র তার প্রাথমিক শিক্ষা বাংলার একটি গ্রাম পাঠশালায় পরে পাথুরিয়াঘাটার একটি বেসরকারী ইংরেজি-মাধ্যমিক বিদ্যালয় থেকেছিলেন। প্রায় ১০ বছর বয়সে, তিনি কলকাতার হিন্দু স্কুলে পড়াশোনা করেন। মিত্রের শিক্ষা এদিক থেকে ক্রমবর্ধমান বিক্ষিপ্ত হয়ে ওঠে; যদিও তিনি ১৮৩৭ সালের ডিসেম্বর মাসে কলকাতা মেডিকেল কলেজে ভর্তি হন - যেখানে তিনি সম্ভবত ভাল অভিনয় করেছিলেন - কিন্তু বিতর্কে জড়িয়ে পড়ার পরে তিনি ১৮৪১ সালে চলে যেতে বাধ্য হন। তারপরে তিনি আইনি প্রশিক্ষণ শুরু করলেন, যদিও দীর্ঘকাল না হলেও এবং তারপরে তিনি গ্রীক, লাতিন, ফরাসি এবং জার্মান ভাষা সহ অধ্যয়ন শুরু করেন, যার ফলে তার চিত্তাত্ত্বিকতার প্রতি শেষ আগ্রহ হয়েছিল।   বিবাহ    এশিয়াটিক সোসাইটি    প্রভাব এবং পদ্ধতি    তথ্যসূত্র    প্রধান উৎসসমূহ         বহিঃসংযোগ   Prehistoric India (1923), Calcutta University (Calcutta)  বিষয়শ্রেণী:১৮২৪-এ জন্ম বিষয়শ্রেণী:১৮৯১-এ মৃত্যু বিষয়শ্রেণী:ভারতীয় প্রাচ্যবিদ বিষয়শ্রেণী:ভারতীয় ভারততত্ত্ববিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:এশিয়াটিক সোসাইটির সভাপতি বিষয়শ্রেণী:কলকাতার লেখক বিষয়শ্রেণী:১৯শ শতাব্দীর ভারতীয় ইতিহাসবিদ বিষয়শ্রেণী:১৯শ শতাব্দীর ভারতীয় প্রাবন্ধিক বিষয়শ্রেণী:বাঙালি লেখক বিষয়শ্রেণী:বাঙালি ইতিহাসবিদ বিষয়শ্রেণী:কলকাতার পণ্ডিত বিষয়শ্রেণী:১৯শ শতাব্দীর ভারতীয় প্রত্নতত্ত্ববিদ
আল সুমামাহ ( ) কাতারের দোহার একটি জেলা। এটি দেশে জলাধার উন্নয়নের জন্য সরকারি পৃষ্ঠপোষকতায় চালিত প্রকল্পের পাঁচটি সাইটের একটি। ২০১৭ সালে সম্পন্ন হওয়া জলাধারগুলি তাদের বিভাগে বিশ্বের বৃহত্তম বলে আশা করা হচ্ছে। আল সুমামাহ স্টেডিয়াম কাতার ২০২২ বিশ্বকাপের অন্যতম একটি ভেন্যু।  দোহার নতুন জেলাগুলির মধ্যে একটি হিসাবে, আল সুমামাহ এলাকাটি সুপরিকল্পিত এবং একটি কঠোর গ্রিড প্যাটার্ন অনুসারে তৈরি করা হয়েছিল। নগর কর্তৃপক্ষ ১৯৯০-এর দশকে প্রথম আল সুমামাহকে জেলা হিসাবে পরিকল্পনা করেছিল এবং তারপর থেকে এটি দ্রুত বাস্তবায়ন হয়েছিল। এটি প্রাথমিকভাবে একটি আবাসিক জেলা, যেখানে কাতারি এবং আরব প্রবাসীরা এখানে বসবাস করার জন্য সিদ্ধান্ত নেয়া হয়। ই রিং রোড, এফ রিং রোড এবং আল মাতার স্ট্রিট এর মতো গুরুত্বপূর্ণ রাস্তাগুলি এই এলাকার সাথে দোহার রাস্তার ব্যবস্থা ভালভাবে সংযুক্ত। উপরন্তু, এটি হামাদ আন্তর্জাতিক বিমানবন্দরের কাছাকাছি।   উৎপত্তি  এই অঞ্চলে প্রচুর পরিমাণে জন্মে এমন একটি উদ্ভিদ '"সুমাম" থেকে জেলার নামকরন করা হয়েছে "আল সুমামাহ"। স্থানীয়ভাবে "সুমাম" (ল্যাটিন নাম Panicum turgidum ) নামে পরিচিত, এটি মরুভূমির আবহাওয়ার সাথে খাপ খাইয়ে নেওয়া বহুবর্ষজীবী এক ধরনের ঘাস।   পরিবহন  কাতারের সরকারী পরিবহন কোম্পানি মওয়াসালাত এখানে গণপরিবহন সেবা পরিচালনা করে। আল সুমামাহ আল ঘানিম বাস স্টেশন থেকে ছেড়ে আসা দুটি বাস লাইনের টার্মিনাল হিসাবে কাজ করে। রুট ১০ এর বাস যায় নাজমা এবং আল মানসুরাতে যায় স্টপ ৫এর বাস, সপ্তাহের প্রত্যেক দিন প্রতি ৩০ মিনিট পরপর ফ্রিকোয়েন্সিতে বাসগুলো চলছে। রুট ১১, আল নাজমা, লুলু হাইপার মার্কেট এবং ওল্ড এয়ারপোর্টে থামে, সপ্তাহের সমস্ত দিন প্রতি ২০ মিনিটের ফ্রিকোয়েন্সিতে চলে।   খেলাধুলা  আল সুমামাহ স্টেডিয়াম, ২০২২ ফিফা বিশ্বকাপ এর একটি ভেন্যু, এই জেলায় অবস্থিথ। কাতারি স্থপতি ইব্রাহিম জাইদাহ এটির ডিজাইন করেন, স্টেডিয়ামের দর্শক ধারণ ক্ষমতা থাকবে ৪০,০০০ এবং এটি গাহফিয়া নামে পরিচিত একটি ঐতিহ্যবাহী আরবি টুপির অনুকরণে ডিজাইন করা হয়েছে।   জনসংখ্যা  ২০১০ সালের আদমশুমারি অনুসারে, জেলায় ৩৪৫১ টি আবাসন ইউনিট। এবং ১২৪ টি স্থাপনা রয়েছে। জেলায় ১৬,৫৯৬ জন লোক বাস করত, যার ৬৩% পুরুষ ও ৩৭% মহিলা। ১৬,৫৯৬ জন বাসিন্দার মধ্যে৭৫% হচ্ছে ২০ বছর বা তার বেশি বয়সী এবং ২৫% ২০ বছরের কম বয়সী ছিল।  মোট জনসংখ্যার ৬৩% কর্মক্ষম নাগরিক। কর্মক্ষম জনসংখ্যার ২৪% মহিলা, যেখানে কর্মক্ষম পুরুষের সংখা ৭৬%।   গ্যালারি    তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:দোহার সম্প্রদায়
আঁচালিক গণ মোর্চা হল একটি আঞ্চলিক ভারতীয় রাজনৈতিক দল, যা আসামে ২০২০ সালের জুন মাসে চালু হয়। এর নেতৃত্বে রয়েছেন রাজ্যসভার প্রাক্তন সাংসদ অজিত কুমার ভূঁইয়া। এটি মহাজোটের (আসাম) অংশ এবং ভারতীয় জাতীয় কংগ্রেসের (আইএনসি) নেতৃত্বে মহাজোটের (মহাজোট) অংশ হিসাবে ২০২১ সালের আসাম বিধানসভা নির্বাচনে প্রতিদ্বন্দ্বিতা করেছিল। আসাম থেকে রাজ্যসভায় আসন পেতে বিরোধীদের মধ্যে এটিই একমাত্র দল।List of Rajya Sabha members from Assam   তথ্যসূত্র   বিষয়শ্রেণী:২০২০-এ প্রতিষ্ঠিত রাজনৈতিক দল বিষয়শ্রেণী:২০২০-এ ভারতে প্রতিষ্ঠিত বিষয়শ্রেণী:আসামের
একই নামের অন্যান্য ব্যক্তিবর্গের জন্য দেখুন আবু তাহের (দ্ব্যর্থতা নিরসন)। আবু তাহের (২০ জুলাই ১৯৪২-৬ জানুয়ারি ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  আবু তাহেরের পৈতৃক বাড়ি চাঁদপুর জেলার মতলব উপজেলার বড় হলদিয়া গ্রামে। তার বাবার নাম গোলাম আহমেদ সিকদার এবং মায়ের নাম আমেনা বেগম। তার স্ত্রীর নাম ফাতেমা বেগম। তাদের এক ছেলে মোঃআরিফুর রহমান,দুই মেয়ে আফিফা,আফরোজ।   কর্মজীবন  আবু তাহের পাকিস্তান সেনাবাহিনীতে চাকুরি করতেন। ১৯৭১ সালে কর্মরত ছিলেন চতুর্থ ইস্ট বেঙ্গল রেজিমেন্টে। ২৫ মার্চ তিনি ব্রাহ্মণবাড়িয়া জেলায় মোতায়েন ছিলেন। মুক্তিযুদ্ধ শুরু হলে শাফায়াত জামিলের নেতৃত্বে ঝাঁপিয়ে পড়েন যুদ্ধে। তিনি সাহসিকতার সঙ্গে তেলিয়াপাড়া, বুড়িচং, চান্দিনা, দাউদকান্দিসহ বিভিন্ন স্থানে যুদ্ধ করেন। দেশ স্বাধীনের পরে নিয়মিত সেনা বাহিনীতে যোগদান করে। জুনিয়র কমিশন অফিসার হিসেবে সর্বোচ্চ পদে সেনা বাহিনীর চাকরি শেষে মুক্তিযোদ্ধা কল্যাণ ট্রাস্ট এ চাকরি করেছেন।   মুক্তিযুদ্ধে ভূমিকা  ১৯৭১ সালে মুক্তিযুদ্ধের চূড়ান্ত পর্যায়ে ভারতের সোনামুড়া থেকে নির্ভয়পুর হয়ে একদল মুক্তিযোদ্ধা বাংলাদেশ অভিমুখে রওয়ানা দেন। এর মধ্যে একটি উপদলের দলনেতা ছিলেন আবু তাহের। তাদের সার্বিক নেতৃত্বে ছিলেন আইন উদ্দিন (বীর প্রতীক)। এ দলের লক্ষ্য ছিল যত দ্রুত সম্ভব কুমিল্লা শহর দখল করা। মুক্তিযুদ্ধের সময় কুমিল্লা শহর ছিল ২ নম্বর সেক্টরের কেন্দ্রবিন্দু। যৌথবাহিনীর দাউদকান্দি ও চাঁদপুরমুখী যেকোনো অভিযান পরিচালনার জন্য কুমিল্লাই ছিল একমাত্র পথ। আবু তাহের ও মুক্তিযোদ্ধাদের দল ভারত-বাংলাদেশ সীমান্ত অতিক্রম করে ৩ ডিসেম্বর কুমিল্লা জেলার চৌদ্দগ্রামের চিওড়া পৌঁছান। ৫ ডিসেম্বর কুমিল্লা শহরের পূর্ব পাশে বালুতুফা পৌঁছান। বালুতুফার অদূরেই ছিল পাকিস্তানি সেনাবাহিনীর শক্ত প্রতিরক্ষা অঞ্চল। দুর্ভেদ্য সে প্রতিরক্ষাকে ভেঙ্গে মিত্রবাহিনীর সহযোগিতায় সেখানে আক্রমণ চালান মুক্তিযোদ্ধারা। যুদ্ধে মুক্তিযোদ্ধাদের এবং মিত্রবাহিনীর বেশ ক্ষয়ক্ষতি হয়। এমন অবস্থায় শহরের পেছন দিক দিয়ে অগ্রসর হওয়ার সিদ্ধান্ত নেন আবু তাহের। ৬ ডিসেম্বর আবু তাহেরসহ মুক্তিযোদ্ধারা পাকিস্তানি সেনাদের প্রায় একরকম বোকা বানিয়ে এবং কোনো যুদ্ধ না করেই কুমিল্লা শহরে ঢুকে পড়েন। মিত্রবাহিনীর একটি দলের সঙ্গে যৌথভাবে কুমিল্লা বিমানবন্দরে অবস্থানরত পাকিস্তানি সেনাদের আক্রমণ করেন। তখন সেখানে ভয়াবহ যুদ্ধ হয়। যুদ্ধে আবু তাহের যথেষ্ট বীরত্ব প্রদর্শন করেন। এ ছাড়া ও আবু তাহের ১৯৭১ সালে ছোট বড়ো ২৭টি যুদ্ধে সরাসরি অংশ নিয়ে ছিলেন এবং ২,৩,৫ নাম্বার সেক্টার এ যুদ্ধ করেন এবং একটি যুদ্ধে তিনি গুলিবিদ্ধ হন। তিনি একটি বেকআপ প্লাটুন এর দলনেতা ছিলেন।   পুরস্কার ও সম্মাননা   বীর প্রতীক   তথ্যসূত্র   বিষয়শ্রেণী:২০০৮-এ মৃত্যু বিষয়শ্রেণী:বীর প্রতীক বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯৪২-এ জন্ম
কিসারা সুমিয়োশি (, ; জন্ম: ৮ মার্চ ২০০০) হলেন একজন জাপানি পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে জাপানের প্রতিনিধি হিসেবে প্রতিদ্বন্দ্বিতা করে থাকেন।  সুমিয়োশি জাপানের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কিসারা সুমিয়োশি ২০০০ সালের ৮ই মার্চ তারিখে জাপানের হোক্কাইদোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন সুমিয়োশি জাপানের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭২.৫৮ পয়েন্ট অর্জন করে দ্বিতীয় স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম ধাপে তিনি সর্বমোট ৭১.৫২ পয়েন্ট অর্জন করেছেন, যা তাকে পঞ্চদশ স্থান অধিকার করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি নারী ফ্রিস্টাইল স্কিয়ার বিষয়শ্রেণী:জাপানের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১৭ শীতকালীন এশিয়ান গেমসের ফ্রিস্টাইল স্কিয়ার
সাকেত চৌধরী () একজন ভারতীয় চলচ্চিত্র পরিচালক ও চিত্রনাট্যকার। তিনি ব্যবসাসফল হিন্দি মিডিয়াম (২০১৭) চলচ্চিত্রের জন্য সর্বাধিক পরিচিত। এই কাজের জন্য তিনি শ্রেষ্ঠ পরিচালক বিভাগে আইফা পুরস্কার অর্জন করেন এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কারের মনোনয়ন লাভ করেন। তার পরিচালিত অন্যান্য উল্লেখযোগ্য চলচ্চিত্র হল প্যায়ার কে সাইড ইফেক্টস (২০০৬) এবং শাদী কে সাইড ইফেক্টস (২০১৪)।  কর্মজীবন চৌধরী ফারহান আখতারের দিল চাহতা হ্যায় (২০০১) চলচ্চিত্র দেখার পর পরিচালক হিসেবে কাজ শুরু করার আগ্রহ পোষণ করেন। এই চলচ্চিত্র থেকে অনুপ্রাণিত হয়ে তিনি তার প্রথম চলচ্চিত্র প্যায়ার কে সাইড ইফেক্টস (২০০৬)-এর চিত্রনাট্য রচনা করেন। তিনি ২০১৪ সালে এই চলচ্চিত্রের অনুবর্তী চলচ্চিত্র শাদী কে সাইড ইফেক্টস নির্মাণ করেন। ২০১৭ সালে তিনি হিন্দি মিডিয়াম চলচ্চিত্র নির্মাণ করেন, যাতে শ্রেষ্ঠাংশে অভিনয় করেন ইরফান খান। এই কাজের জন্য তিনি শ্রেষ্ঠ পরিচালক বিভাগে আইফা পুরস্কার অর্জন করেন এবং শ্রেষ্ঠ পরিচালক বিভাগে ফিল্মফেয়ার পুরস্কার-সহ একাধিক পুরস্কারের মনোনয়ন লাভ করেন।  চলচ্চিত্রের তালিকা  বছর চলচ্চিত্রের শিরোনাম ভূমিকা ২০০০ ফির ভি দিল হ্যায় হিন্দুস্তানি সহকারী পরিচালক ২০০১ অশোকা সহ-চিত্রনাট্যকার ২০০৬ প্যায়ার কে সাইড ইফেক্টস পরিচালক, লেখক ২০১৪ শাদী কে সাইড ইফেক্টস পরিচালক, লেখক ২০১৭ হিন্দি মিডিয়াম পরিচালক, লেখক  পুরস্কার ও মনোনয়ন  প্রদানের তারিখ বিভাগ মনোনীত কর্ম ফলাফল  ফিল্মফেয়ার পুরস্কার ২০ জানুয়ারি ২০১৮ শ্রেষ্ঠ পরিচালক হিন্দি মিডিয়াম   আন্তর্জাতিক ভারতীয় চলচ্চিত্র অ্যাকাডেমি পুরস্কার ২৪ জুন ২০১৮ শ্রেষ্ঠ পরিচালক হিন্দি মিডিয়াম   জি সিনে পুরস্কার ৩০ ডিসেম্বর ২০১৭ শ্রেষ্ঠ পরিচালক হিন্দি মিডিয়াম rowspan=2   শ্রেষ্ঠ লেখনী  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:দিল্লির চলচ্চিত্র পরিচালক বিষয়শ্রেণী:দিল্লির চিত্রনাট্যকার বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:হিন্দি চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ পরিচালক বিভাগে আইফা পুরস্কার বিজয়ী